POZIV NA SAVJETOVANJE



Objavljuje se početak savjetovanja sa zainteresiranom javnošću o nacrtu prijedloga:

[bookmark: _GoBack]Izmjena Pravilnika o provedbi postupaka jednostavne nabave roba, radova i usluga

O B R A Z L O Ž E NJ E

Općina Oriovac predlaže donošenje Izmjena Pravilnika o provedbi postupaka jednostavne nabave roba, radova i usluga (u daljnjem tekstu: Izmjene) radi dodatnog usklađenja pojedinih odredbi s odredbama Zakona o javnoj nabavi („Narodne novine“ broj 120/16, 114/22 i 48/26) te njihova jasnijeg i preciznijeg uređenja.

U odnosu na članak 11. Pravilnika o provedbi postupaka jednostavne nabave roba, radova i usluga (u daljnjem tekstu: Pravilnik) potrebno je izričito propisati da se i u slučaju žurnosti nabave procijenjene vrijednosti veće od 15.000,00 eura provode putem modula jednostavne nabave EOJN RH, budući da navedena obveza iz postojećeg teksta Pravilnika izričito ne proizlazi. U odnosu na članak 26. Pravilnika potrebno je izričito propisati da se protiv rješenja o prigovoru može pokrenuti upravni spor pred nadležnim upravnim sudom. U odnosu na članak 30. Pravilnika, iako su postojećim odredbama već uređeni slučajevi u kojima je dopuštena izmjena ugovora o jednostavnoj nabavi tijekom njegova trajanja, potrebno je dodatno izričito propisati da se izmjene ugovora provode sukladno odredbama Zakona o javnoj nabavi kojima se uređuju izmjene ugovora o javnoj nabavi tijekom njegova trajanja.

Sukladno članku 11. Zakona o pravu na pristup informacijama ("Narodne novine", br. 25/13, 85/15 i 69/22), Općina Oriovac provodi savjetovanje sa zainteresiranom javnošću radi upoznavanja javnosti s Nacrtom prijedloga Izmjena Pravilnika te prikupljanja mišljenja, primjedbi i prijedloga. Svi zaprimljeni prijedlozi i primjedbe bit će razmotreni, a po završetku savjetovanja objavit će se Izvješće o provedenom savjetovanju.

Savjetovanje se provodi u kraćem trajanju zbog potrebe pravodobnog usklađenja Pravilnika s odredbama Zakona o javnoj nabavi, postupajući po dopisu Ministarstva gospodarstva, Uprave za politiku javne nabave, KLASA:406-01/26-02/260; URBROJ:526-08-01-02-26-2, zaprimljenom 14. rujna 2026. godine, te s obzirom na sjednicu Općinskog vijeća Općine Oriovac planiranu za 28. rujna 2026. godine.

Savjetovanje sa zainteresiranom javnošću provodi se u razdoblju od 17. rujna 2026. godine do 27. rujna 2026. godine, a završni datum ujedno je krajnji rok za dostavu mišljenja, prijedloga i primjedbi na Nacrt prijedloga Izmjena Pravilnika.



